ଜିଲୁଟନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଯାଇଫ୍ଲୋ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଆଜ୍‌ମା ରୋଗର ଚିକିତ୍ସା ତ‌ଥା ରକ୍ଷଣାବେକ୍ଷଣ ପାଇଁ ବ୍ୟବହୃତ ହୁଏ  । ପ୍ରଶ୍ୱାସପ୍ରାପ୍ତ ଷ୍ଟିରଏଡ ଔଷଧ ପର୍ଯ୍ୟାପ୍ତ ନହେବାବେଳେ ଏହାର ଥେରାପିରେ ଏହି ଔଷଧ ବ୍ୟବହୃତ ହୋଇପାରେ । ଏହାକୁ ପାଟିରେ ଦିନକୁ ଦୁଇରୁ ଚାରିଥର ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ ଏବଂ ଗଳା ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଏହା ନିରାପଦ କି ନୁହେଁ ତାହା ଅସ୍ପଷ୍ଟ ଅଛି, କିଛି ପଶୁ ଅଧ୍ୟୟନରେ କ୍ଷତି ହେଉଥିବା ମିଳୁଛି । ଏହା ଏକ ଲ୍ୟୁକୋଟ୍ରିଏନ ମଡିଫାୟର୍ ଯାହା ଲ୍ୟୁକୋଟ୍ରିଏନ ଉତ୍ପାଦନକୁ ଅବରୋଧ କରିଥାଏ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେରେ ବ୍ୟବହାର ପାଇଁ ଜିଲୁଟନ ଅନୁମୋଦିତ ହୋଇଥିଲା । ୟୁରୋପରେ ଏହା ଅନୁମୋଦିତ ନୁହେଁ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ମାସର ଔଷଧ ଖର୍ଚ୍ଚ ପ୍ରାୟ ୯୦୦ ଡଲାର ଥିଲା । ଏହା ତୁରନ୍ତ ଏବଂ ବିସ୍ତାରିତ ନିଷ୍କାସନ ସୂତ୍ରରେ ଉପଲବ୍ଧ ।